Беслъэней Нурмухьэмэд и текIуэныгъэ
Кстовэ къалэм дэт СпортымкIэ дунейпсо олимп академием и алэрыбгъум щекIуэкIащ дзэ журналист Ягодин Анатолий и фэеплъу Урысейм и Лъэпкъ гвардием и федеральнэ къулыкъум IэпщэрыбанэмкIэ и XXI чемпионат.
ЗэIущIитхум щытекIуа Беслъэней Нурмухьэмэд финалым нэсащ. Зи хьэлъагъыр килограмм 80-м нэблагъэхэм я гупым и кIэух зэпэщIэтыныгъэм и япэ секунди 10-м къриубыдэу абы и хьэрхуэрэгъур нокауткIэ къриудащ икIи Урысейм и Лъэпкъ гваридием хыхьэ дзэхэм я чемпион хъуащ.
Фигу къэдгъэкIыжынщи, Беслъэней Нурмухьэмэд IэпщэрыбанэмкIэ щэнейрэ дунейпсо чемпионщ.
ЖЫЛАСЭ Замир.
